ตลาดหุ้นเอเชียสดใส หลัง “ทรัมป์” แย้มเจรจาการค้าสหรัฐฯ-จีนวันแรกราบรื่น
ตลาดหุ้นเอเชียสดใส หลัง "ทรัมป์" แย้มเจรจาการค้าสหรัฐฯ-จีนวันแรกราบรื่น
ตลาดหุ้นเอเชียสดใส หลัง "ทรัมป์" แย้มเจรจาการค้าสหรัฐฯ-จีนวันแรกราบรื่น
11 ต.ค. 2562

ตลาดหุ้นเอเชียปรับตัวเพิ่มขึ้นในเช้าวันนี้ หลังจากประธานาธิบดี โดนัลด์ ทรัมป์ แห่งสหรัฐฯ ได้แสดงมุมมองด้านบวกว่า การเจรจาวันแรกระหว่างเจ้าหน้าที่ระดับสูงของสหรัฐและจีนเป็นไปอย่างราบรื่น
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,749.93 จุด เพิ่มขึ้น 197.95 จุด, +0.92%
ดัชนี SSE Composite ตลาดหุ้นจีนเปิดวันนี้ที่ 2,954.82 จุด เพิ่มขึ้น 7.11 จุด, +0.24%
ดัชนี HSI ตลาดหุ้นฮ่องกงเปิดวันนี้ที่ 25,986.82 จุด เพิ่มขึ้น 278.89 จุด, +1.08%
ดัชนี KOSPI ตลาดหุ้นเกาหลีใต้เปิดวันนี้ที่ 2,048.08 จุด เพิ่มขึ้น 19.93 จุด, +0.98%
ดัชนี FTSE STI ตลาดหุ้นสิงคโปร์เปิดวันนี้ที่ 3,104.37 จุด เพิ่มขึ้น 14.89 จุด, +0.48%
ดัชนี FBMKLCI ตลาดหุ้นมาเลเซียเปิดวันนี้ที่ 1,550.96 จุด ลดลง 0.91 จุด, -0.06%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,766.72 จุด เพิ่มขึ้น 1.69 จุด, +0.02%
ตลาดหุ้นไต้หวันปิดทำการวันนี้เนื่องในวันชาติ
ด้านปธน.ทรัมป์ กล่าวว่า เขาจะพบปะกับนายหลิว เหอ รองนายกรัฐมนตรีจีนที่ทำเนียบขาวในวันนี้ นอกจากนี้ ปธน.ทรัมป์ยังได้แสดงมุมมองด้านบวกว่า การเจรจาวันแรกระหว่างเจ้าหน้าที่ระดับสูงของสหรัฐและจีน เป็นไปอย่างราบรื่น
ทั้งนี้ การเจรจาระดับรัฐมนตรีระหว่างสหรัฐและจีนได้เริ่มขึ้นในวันพฤหัสบดี และจะมีการหารือกันต่อในวันศุกร์ตามเวลาสหรัฐ โดยนายหลิว เหอ รองนายกรัฐมนตรีจีน เป็นผู้นำคณะเจรจาการค้าของจีน ขณะที่ฝ่ายสหรัฐนำโดยนายสตีเวน มนูชิน รมว.คลังสหรัฐ และนายโรเบิร์ต ไลท์ไฮเซอร์ ผู้แทนการค้าสหรัฐ (USTR)